AΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ - Χρηματοοικονομικές πληροφορίες σχετικά με τα Ευρωπαϊκά Ταμεία Ανάπτυξης

ΠΙΝΑΚΑΣ ΠΕΡΙΕΧΟΜΕΝΩΝ

Πρόλογος

Σύνοψη

1. κατασταση εκτελεσησ των ευρωπαϊκων ταμειων αναπτυξης στις 31.12.2001

1.1. Γενικός πίνακας

1.2. Εκτέλεση των ΕΤΑ το 2001

2. προβλεψεισ για τη δημοσιονομικη εκτελεση του ετουσ 2002 (στοιχεια αναθεωρημενα το μαιο 2002)

2.1. Αποφάσεις

2.2. Πληρωμές

2.3. Πρόσκληση καταβολών για το 2002

3. προβλεπομενη εκτελεση το οικονομικο ετοσ 2003

Παραρτήματα

Πρόλογος

Το παρόν έγγραφο θα επισυναφθεί στο σχέδιο προϋπολογισμού για το 2003, βάσει των συμφωνιών που συνήφθησαν το 1979 στο πλαίσιο της διαδικασίας του προϋπολογισμού.

Για τη διευκόλυνση του έργου της αρμόδιας για τον προϋπολογισμό αρχής, το έγγραφο αυτό αναφέρεται μόνο στα ουσιώδη σημεία. Όπως και κατά τα προηγούμενα έτη, παρέχει στοιχεία σχετικά με :

- την κατάσταση εκτέλεσης των ΕΤΑ στις 31.12.2001 .

- τις προβλέψεις εκτέλεσης του προϋπολογισμού για το τρέχον οικονομικό έτος .

- τις προβλέψεις δαπανών για το οικονομικό έτος 2003.

Όσον αφορά την εκτέλεση των ΕΤΑ στις 31.12.2001, για περισσότερες λεπτομέρειες μπορείτε να ανατρέξετε στην ανακοίνωση της Επιτροπής προς το Ελεγκτικό Συνέδριο, το Ευρωπαϊκό Κοινοβούλιο και το Συμβούλιο, όπου παρουσιάζονται οι δημοσιονομικοί ισολογισμοί και λογαριασμοί διαχείρισης του 6ου, 7ου και 8ου ΕΤΑ για το οικονομικό έτος 2001 (COM(2002) 211 τελικό, της 29.04.2002).

Σύνοψη

1. Η εκτέλεση του ΕΤΑ το 2001, ανερχόμενη σε 2 067,86 εκατ. ευρώ σε πληρωμές, έφθασε στο υψηλότερο στην ιστορία επίπεδο και επιβεβαιώνει την ανάκαμψη των πληρωμών που άρχισε το 1998, χάρη στην έναρξη ισχύος του 8ου ΕΤΑ. Διαπιστώνεται ότι οι πραγματικές δαπάνες ήταν κατά πολύ κατώτερες των προβλέψεων που υπεβλήθησαν στα κράτη μέλη το Νοέμβριο του 2000 [1] (2 538 εκατ. ευρώ, ήτοι, ποσοστό υλοποίησης 81,5%). Η απόκλιση αυτή οφείλεται κυρίως σε υπερτίμηση των δυνατοτήτων εκταμίευσης με βάση τις προγραμματιζόμενες ενισχύσεις και, κατά δεύτερο λόγο, το Stabex. Αντιθέτως, οι πληρωμές υπερέβησαν ελαφρά την αναθεώρηση που πραγματοποιήθηκε το 2001. Η εν λόγω αναθεώρηση, που υποβλήθηκε στο Συμβούλιο με την προηγούμενη ανακοίνωση " Χρηματοοικονομικές πληροφορίες σχετικά με τα ΕΤΑ [2] ", είχε ως αποτέλεσμα ποσό 2 000 εκατ. ευρώ.

[1] COM(2000) 805 τελικό της 12/12/2000

[2] COM (2001) 402 τελικό της 16/07/2001

Όσον αφορά τις αποφάσεις, οι νέες αναλήψεις υποχρεώσεων που σημειώθηκαν το 2001 ανέρχονται σε 1 920 εκατ. ευρώ. Λαμβάνοντας υπόψη αποδεσμεύσεις ύψους 366 εκατ. ευρώ, το καθαρό ποσό είναι 1 554 εκατ. ευρώ. Το ποσό αυτό είναι πολύ κατώτερο σε σχέση με τις εκτελέσεις του 2000. Με ποσό 3 757 εκατ. ευρώ, το έτος 2000 θεωρήθηκε έτος ρεκόρ. Πολλοί είναι οι λόγοι που εξηγούν γιατί το επίπεδο του 2000 δεν διατηρήθηκε. Πρώτον, τα ΕΤΑ λειτουργούν με βάση κύκλους περίπου πέντε ετών και το ανώτερο σημείο του κύκλου ήταν το έτος 2000 όσον αφορά τις αποφάσεις. Η τάση αυτή τονίστηκε με την ανάληψη το 2000 υποχρεώσεων ύψους περίπου 1 δισ. ευρώ για δύο προγράμματα ελάφρυνσης του χρέους. Τέλος, η πτωτική τάση που άρχισε το 2001, τονίστηκε εξαιτίας της ανεπάρκειας πόρων για τις χώρες που σημειώνουν επιδόσεις, εν αναμονή της κύρωσης της συμφωνίας του Κοτονού.

2. Οι προβλέψεις εκτέλεσης για το έτος 2002 αναθεωρήθηκαν προς τα κάτω, ιδίως όσον αφορά τις πληρωμές. Δεν είναι πιθανό να πραγματοποιηθούν τα επίπεδα που προβλέφθησαν το Νοέμβριο του 2001. Βάσει ανάλυσης των φακέλων, η Επιτροπή υπολογίζει σε ένα ποσό 2 000 εκατ. ευρώ τόσο για τις πληρωμές όσο και για τις αποφάσεις, έναντι αντιστοίχως, 2 345 εκατ. ευρώ και 2 100 εκατ. ευρώ που είχαν προβλεφθεί στα τέλη του 2001. Οι μειώσεις όσον αφορά την προγραμματισμένη ενίσχυση οφείλονται επίσης σε έλλειψη πόρων, εξαιτίας των καθυστερήσεων στην κύρωση της συμφωνίας του Κοτονού. Οι συνέπειες αυτής της καθυστέρησης εξουδετερώθηκαν μόνο εν μέρει με τη συγκέντρωση από το 2002 κονδυλίου 1 200 εκατ. ευρώ, από το υπόλοιπο του 8ου ΕΤΑ, ως μεταβατικού μέτρου (απόφαση αριθ. 1/2000 του Συμβουλίου Υπουργών ΑΚΕ-ΕΚ της 27ης Ιουλίου 2000).

Συνεπώς, ενώ η Επιτροπή στην ανακοίνωσή της του Δεκεμβρίου 2001 [3] είχε προβλέψει συνεισφορές ύψους 2 000 εκατ. ευρώ, σήμερα αποδεικνύεται ότι ποσό 1 800 εκατ. ευρώ θα είναι αρκετό για την κάλυψη των αναγκών. Το ποσό που κλήθηκε να καταβληθεί κατά τις δύο πρώτες προκλήσεις καταβολής συνεισφορών ανήρχετο σε 800 εκατ. ευρώ και η Επιτροπή, στην τρίτη πρόσκληση καταβολής συνεισφορών, σχεδιάζει να προτείνει ποσό 481 εκατ. ευρώ. Πρόκειται για το ακόμη διαθέσιμο υπόλοιπο του 7ου ΕΤΑ και επιτρέπει το κλείσιμο των προσκλήσεων καταβολής συνεισφορών για το ΕΤΑ. Η τέταρτη πρόσκληση καταβολής συνεισφορών αφορούσε ποσό 519 εκατ. ευρώ, που φέρει το σύνολο στα 1 800 εκατ. ευρώ. Οι ανάγκες της τέταρτης πρόσκλησης θα επανεξεταστούν τον Οκτώβριο του 2002 με βάση την πρόοδο των εκκρεμούντων φακέλων.

[3] COM(2001) 780 τελικό της 17/12/2001

3. Τέλος, για το έτος 2003, η Επιτροπή περιμένει αποφάσεις και πληρωμές της τάξεως των 2 500 εκατ. ευρώ. Τα στοιχεία αυτά προέρχονται με βάση το ιστορικό των προηγούμενων ΕΤΑ (καταμερισμός των πιστώσεων στα έτη εκτέλεσης), με κάποιες προσαρμογές για να ληφθεί υπόψη η αποκέντρωση από τις υπηρεσίες της Επιτροπής προς τις αντιπροσωπείες. Λόγω της αβεβαιότητας όσον αφορά την ημερομηνία ενάρξεως ισχύος του 9ου ΕΤΑ (εξαρτάται από την κύρωση της συμφωνίας του Κοτονού), τα στοιχεία αυτά πρέπει να εξεταστούν πολύ προσεκτικά.

Λαμβάνοντας υπόψη τα υπόλοιπα της αρχής και του τέλους του οικονομικού έτους, τα οποία θεωρούνται απαραίτητα, το ποσό των συνεισφορών που θα έπρεπε να καταβάλουν τα κράτη μέλη το 2003 υπολογίζεται σε 2 300 εκατ. ευρώ.

1. κατασταση εκτελεσησ των ευρωπαϊκων ταμειων αναπτυξης στις 31.12.2001

1.1. Γενικός πίνακας

>ΘΕΣΗ ΠIΝΑΚΑ>

1.2. Εκτέλεση των ΕΤΑ το 2001

Εξέλιξη των πληρωμών (6ο, 7ο & 8ο ΕΤΑ)

σε εκατ. ευρώ

>ΘΕΣΗ ΠIΝΑΚΑ>

Σύγκριση αποφάσεων/πληρωμών για κάθε μέσο μεταξύ 2000 και 2001

(6ο, 7ο & 8ο ΕΤΑ)

σε εκατ. ευρώ

>ΘΕΣΗ ΠIΝΑΚΑ>

Σε σχέση με τα τρία τελευταία έτη, και ιδίως σε σχέση με το έτος 2000, το 2001 το επίπεδο των αποφάσεων ήταν σχετικά χαμηλό. Πολλοί είναι οι λόγοι που ερμηνεύουν αυτή την πτώση. Πρώτον, η εκτέλεση των ΕΤΑ ακολουθεί ετήσιους κύκλους. Τα έτη 1998 έως 2000 σηματοδότησαν την εφαρμογή του 8ου ΕΤΑ και ως εκ τούτου χαρακτηρίζονται από σημαντικές αναλήψεις υποχρεώσεων. Με αυτήν την προοπτική, είναι φυσικό να επιβραδύνεται ο ρυθμός των αποφάσεων από το έτος 2001. Εξάλλου, το 2000 επωφελήθηκε από την απόφαση για την ελάφρυνση του χρέους των υπερχρεωμένων χωρών, που αφορούσε ποσό περίπου 1 030 εκατ. ευρώ. Τέλος, το 2001 οι αποτελεσματικές χώρες επλήγησαν γενικά από ανεπάρκεια χρηματοδοτικών πόρων εν αναμονή της υπογραφής των νέων εθνικών ενδεικτικών προγραμμάτων στο πλαίσιο του 9ου ΕΤΑ, ενώ μεγάλα σχετικά ποσά παρέμειναν δεσμευμένα σε σχέση με χώρες με λιγότερα αποτελέσματα ή σε περίοδο κρίσης.

Αντιθέτως, το 2001, το επίπεδο των πληρωμών ήταν το υψηλότερο από την αρχή των ΕΤΑ. Πράγματι, ο κύκλος πληρωμών ακολουθεί τον κύκλο των αποφάσεων με κάποια απόσταση. Παρατηρείται ότι, σε σχέση με το 2000, το έτος 2001 σημειώθηκαν σημαντικές πληρωμές στο πλαίσιο των μέσων Stabex και ΔΔΠ (διευκόλυνση διαρθρωτικής προσαρμογής).

Ο ακόλουθος πίνακας παρουσιάζει το υπόλοιπο στην αρχή και στο τέλος του έτους, τις συνεισφορές των κρατών μελών στο ΕΤΑ καθώς και τις δαπάνες. Παρατηρούνται μεταφορές σημαντικών ποσών από το λογαριασμό Stabex προς το λογαριασμό τρεχουσών δράσεων, τόσο το 2000 όσο και το 2001 (1 062 εκατ. ευρώ και για τα δύο έτη). Το γεγονός αυτό επέτρεψε σημαντική μείωση των αναγκών σε χρηματοδοτικούς πόρους στα κράτη μέλη. Οι μεταφορές έγιναν από την Επιτροπή, σύμφωνα με την απόφαση της Επιτροπής Πρεσβευτών του Αυγούστου 2000. Με βάση την απόφαση αυτή, η Επιτροπή καλείται να μεταφέρει το υπόλοιπο του λογαριασμού Stabex, που υπερβαίνει το ποσό των πληρωμών που ανεστάλησαν, στο λογαριασμό τρεχουσών δαπανών.

σε εκατ. ευρώ

>ΘΕΣΗ ΠIΝΑΚΑ>

Το ποσό των ρευστών διαθεσίμων για όλους τους λογαριασμούς στο τέλος του οικονομικού έτους 2001 ανέρχεται σε 611,4 εκατ. ευρώ, στα οποία περιλαμβάνονται 391,2 εκατ. ευρώ για τρέχουσες δαπάνες και 220,2 εκατ. ευρώ για το Stabex. Τα ποσά αυτά μπορούν να θεωρηθούν φυσιολογικά.

Όσον αφορά τα 391,2 εκατ. ευρώ, πρέπει να τονιστεί ότι στο ποσό αυτό περιλαμβάνονται 83,5 εκατ. ευρώ που είχαν καταβληθεί εκ των προτέρων από το Ηνωμένο Βασίλειο και την Ιρλανδία κατά την πρώτη πρόσκληση καταβολής συνεισφορών για το 2002. Χωρίς αυτή την καταβολή, το υπόλοιπο θα ήταν 307,7 εκατ. ευρώ. Όσον αφορά το Stabex, ποσό λίγο πάνω από 200 εκατ. ευρώ θα πρέπει να παραμείνει διαθέσιμο ενόψει ενδεχόμενης αναστολής πληρωμών, κυρίως υπέρ του Σουδάν και του Τόγκο.

Εκτός από τα 220,2 εκατ. ευρώ, στα τέλη του οικονομικού έτους 2001, στα διαθέσιμα της Επιτροπής περιλαμβάνονταν επίσης οφειλές από ορισμένα κράτη μέλη στο Stabex, ύψους 218,7 εκατ. ευρώ. Το ποσό αυτό έχει σήμερα καταβληθεί και, μαζί με τους τόκους, μεταφέρθηκε στο λογαριασμό τρεχουσών δαπανών το 2002.

Υπενθυμίζεται ότι το υπόλοιπο στα τέλη του 2000 ήταν αφύσικα υψηλό για διάφορους λόγους (καθυστερούμενες δαπάνες στο πλαίσιο της "διευκόλυνσης διαρθρωτικής προσαρμογής", μεταφορά από το λογαριασμό Stabex στο λογαριασμό τρεχουσών δαπανών, κ.λπ.). Η κατάσταση αυτή σήμερα έχει εξομαλυνθεί.

2. προβλεψεισ για τη δημοσιονομικη εκτελεση του ετουσ 2002 (στοιχεια αναθεωρημενα το μαιο 2002)

Η αναθεώρηση των αναγκών για το 2002 βασίζεται σε ανάλυση των τρεχόντων φακέλων, που πραγματοποιείται από τις υπηρεσίες της Επιτροπής. Τα αποτελέσματα παρατίθενται στον ακόλουθο πίνακα.

σε εκατ. ευρώ

>ΘΕΣΗ ΠIΝΑΚΑ>

2.1. Αποφάσεις

Οι προβλέψεις για τις αποφάσεις (2 000 εκατ. ευρώ) αναθεωρήθηκαν ελαφρά προς τα κάτω σε σχέση με εκείνες του Νοεμβρίου 2001 (2 100 εκατ. ευρώ). Το γεγονός αυτό ερμηνεύεται κυρίως από το ότι, εκκρεμούσης της κύρωσης της συμφωνίας του Κοτονού, ορισμένες περιφέρειες με επιδόσεις πλήττονται από ανεπάρκεια χρηματοδοτικών πόρων εν αναμονή της ενάρξεως ισχύος της συμφωνίας του Κοτονού.

2.2. Πληρωμές

Επίσης, το επίπεδο των πληρωμών αναθεωρείται προς τα κάτω και εκτιμάται σήμερα σε 2 000 εκατ. ευρώ, έναντι 2 345 εκατ. ευρώ το Νοέμβριο του 2001. Παρατηρείται πράγματι κάποια καθυστέρηση στην εκτέλεση της προγραμματιζόμενης ενίσχυσης για τους ίδιους λόγους που ισχύουν για τις αποφάσεις. Όσον αφορά τα άλλα μέσα, τα αρχικά στοιχεία παραμένουν γενικά έγκυρα. Πρέπει ωστόσο να υπογραμμιστεί ότι η απόδοση για το έτος 2002 παραμένει κατά πολύ πάνω από το μέσο όρο που είχε επιτευχθεί τα έτη 1992 έως 2001 (1 550 εκατ. ευρώ).

Για πληροφοριακούς λόγους, ο ακόλουθος πίνακας συγκρίνει τις εκτιμήσεις για το έτος 2002 (βλ. πιο πάνω) με την κατάσταση των πληρωμών στα τέλη Μαΐου 2002.

Δαπάνες του ΕΤΑ στις 31/05/2002 σε σχέση με τις προβλέψεις για το έτος 2002

>ΘΕΣΗ ΠIΝΑΚΑ>

Το συνολικό ποσοστό υλοποίησης στις 31 Μαΐου 2002 είναι 30%. Το ποσοστό αυτό είναι σύμφωνο με τις υλοποιήσεις του παρελθόντος που συμπίπτουν την ίδια εποχή του έτους. Για το 1999 και το 2000, τα ποσοστά ανέρχονται αντίστοιχα σε 33% και 21%. Το αυξημένο ποσοστό που παρατηρείται το 2001 (42%) ερμηνεύεται από σημαντικές - κατ' εξαίρεση - εκταμιεύσεις στο πλαίσιο του Stabex (259 εκατ. ευρώ σ' αυτό το στάδιο του έτους).

2.3. Πρόσκληση καταβολών για το 2002

Η αναθεώρηση προς τα κάτω των πληρωμών ερμηνεύεται από τη μείωση των συνεισφορών που πρέπει να καταβάλουν τα κράτη μέλη το 2002. Ενώ αρχικά προβλεπόταν ποσό 2 000 εκατ. ευρώ, τελικά αναμένεται ότι το ποσό των 1 800 εκατ. ευρώ θα είναι αρκετό για την κάλυψη των αναγκών. Με βάση τις διαθέσιμες πληροφορίες, στα τέλη του οικονομικού έτους 2002 στο πλαίσιο των "τρεχουσών δράσεων", αναμένεται να προκύψει υπόλοιπο της τάξεως των 370 εκατ. ευρώ. Χάρη στο σχετικά υψηλό αυτό υπόλοιπο, η Επιτροπή θα αποκτήσει μια κάποια ευελιξία για ενδεχόμενες εκταμιεύσεις πέραν των προβλεπόμενων 2 000 εκατ. ευρώ.

σε εκατ. ευρώ

>ΘΕΣΗ ΠIΝΑΚΑ>

Οι ακόλουθες επεξηγηματικές σημειώσεις συμβάλουν στην πληρέστερη κατανόηση του πίνακα :

-Δεδομένου ότι ποσό 83,5 εκατ. ευρώ καταβλήθηκε εκ των προτέρων πριν από την 1η Ιανουαρίου 2002, και ως εκ τούτου αποτελεί μέρος του υπολοίπου της αρχής του έτους, το υπόλοιπο ποσό που πρέπει να καταβάλουν τα κράτη μέλη ανέρχεται σε 1 716,5 εκατ. ευρώ. Συνεπώς, το συνολικό ποσό είναι 1 800 εκατ. ευρώ.

-Το ποσό που παρατίθεται στον πίνακα ως μεταφορά από το λογαριασμό Stabex αποτελεί εκτίμηση. οι τόκοι του 2002 από το λογαριασμό δεν είναι ακόμη γνωστοί.

-Η συνεισφορά που παρατίθεται όσον αφορά το Stabex αφορά την καταβολή από κράτος μέλος της τελευταίας οφειλής το Φεβρουάριο του 2002. Συνεπώς, καταβλήθηκαν όλες οι οφειλόμενες απαιτήσεις του Stabex.

-Το υπόλοιπο του Stabex στα τέλη του έτους ήταν 203,1 εκατ. ευρώ. Το ποσό αυτό αντιστοιχεί στις πληρωμές υπέρ του Σουδάν και του Τόγκο που έχουν επί του παρόντος ανασταλεί. Σε περίπτωση που πραγματοποιηθούν πληρωμές, το υπόλοιπο του τέλους του έτους θα μειωθεί αντιστοίχως.

Στην πράξη, δεδομένου ότι οι δύο πρώτες προσκλήσεις καταβολής συνεισφορών αφορούσαν συνολικό ποσό 800 εκατ. ευρώ, η Επιτροπή προτείνει ως τρίτη πρόσκληση καταβολών να αντληθεί το ποσό των 481 εκατ. ευρώ δηλ. το υπόλοιπο του 7ου ΕΤΑ, το οποίο να κλείσει όσον αφορά τις συνεισφορές των κρατών μελών. Ως εκ τούτου, για την τελευταία πρόσκληση καταβολών θα παραμείνει ποσό 521 εκατ. ευρώ, που θα ληφθεί από το 8ο ΕΤΑ. Υπενθυμίζεται ότι αλλάζει η κατανομή των υποχρεώσεων μεταξύ των κρατών μελών, κυρίως διότι από το 8ο ΕΤΑ, η Αυστρία, η Φινλανδία και η Σουηδία θα πρέπει να συνεισφέρουν στη χρηματοδότηση του ΕΤΑ. Ο πίνακας του παραρτήματος 1 παραθέτει τις κλίμακες κατανομής του 7ου και του 8ου ΕΤΑ, καθώς και τα ποσά που πρέπει να καταβάλει κάθε κράτος μέλος με βάση το παραπάνω σενάριο.

3. προβλεπομενη εκτελεση το οικονομικο ετοσ 2003

Το επίπεδο δαπανών για το έτος 2003 αποτελεί μόνο κατά προσέγγιση εκτίμηση με βάση το ρυθμό που παρατηρήθηκε κατά το παρελθόν για τα διάφορα ΕΤΑ. Λαμβάνονται υπόψη τα αναμενόμενα αποτελέσματα της αποκέντρωσης των υπηρεσιών της Επιτροπής. Είναι σαφές ότι ο χρόνος κύρωσης της συμφωνίας του Κοτονού αποτελεί σημαντικότατο παράγοντα όσον αφορά τις αποφάσεις και τις πληρωμές. Επομένως, τα στοιχεία πρέπει να ερμηνευθούν με προσοχή..

Όσον αφορά τόσο τις αποφάσεις όσο και τις πληρωμές, η Επιτροπή για το 2003 υπολογίζει σε ένα ποσό 2 500 εκατ. ευρώ. Όσον αφορά τις αποφάσεις, το μεγαλύτερο μέρος θα πρέπει να τοποθετηθεί στο πλαίσιο του 9ου ΕΤΑ που αναμένεται ότι θα λειτουργεί πλήρως. Μετά την κύρωση της συμφωνίας του Κοτονού, αναμένεται να διατεθεί συνολικό ποσό που εκτιμάται σε 15,4 δισ. ευρώ για νέες αναλήψεις υποχρεώσεων. Από το ποσό αυτό, 12,8 δισ. ευρώ αφορούν το νέο χρηματοδοτικό ποσό που προβλέπεται από τη συμφωνία του Κοτονού (στο οποίο ενδεχομένως θα προστεθούν 1 δισ. ευρώ μετά την εξέταση από το Συμβούλιο το 2004). Προστίθενται ακόμη τα υπόλοιπα των προηγούμενων ΕΤΑ (6ου, 7ου και 8ου), τα οποία στο παρόν στάδιο εκτιμώνται σε 2,6 δισ. ευρώ.

Σε σχέση με το παρελθόν, το επίπεδο των αποφάσεων θα πρέπει να αυξηθεί σημαντικά τα προσεχή έτη. Για την περίοδο από το 2003 έως το 2007, η Επιτροπή στο στάδιο αυτό προβλέπει κατά μέσο όρο 2,5 έως 2,6 δισ. ευρώ, που αναμένεται να υπερβούν τα 3 δισ. ευρώ το 2005.

Όσον αφορά τις πληρωμές, το μέσο ποσό που προβλέπεται ανέρχεται σε 2,7 έως 2,8 δισ. ευρώ. Η μεγαλύτερη αύξηση αναμένεται το έτος 2006 όταν οι δαπάνες θα υπερβούν και αυτές τα 3 δισ. ευρώ.

Επιδιώκοντας να φέρει το υπόλοιπο στα τέλη του 2003 σε 200 εκατ. ευρώ περίπου, και λαμβάνοντας υπόψη τους τόκους, η Επιτροπή κρίνει ότι οι συνεισφορές των κρατών μελών ύψους 2 300 εκατ. ευρώ θα επαρκούν για να εξασφαλίσουν την ορθή χρηματοδότηση του ΕΤΑ.

Στον ακόλουθο πίνακα παρατίθεται η οικονομική κατάσταση που προβλέπεται για τα έτη 2002 (βλ. παραπάνω πίνακα), όπως συμπληρώνεται με τις προβλέψεις για το 2003.

>ΘΕΣΗ ΠIΝΑΚΑ>

σε εκατ. ευρώ

ΠΑΡΑΡΤΗΜΑ 1

>ΘΕΣΗ ΠIΝΑΚΑ>

ΣΥΝΕΙΣΦΟΡΕΣ ΣΤΟ ΕΤΑ ΚΑΤΑ ΤΟ ΟΙΚΟΝΟΜΙΚΟ ΕΤΟΣ 2002

ΠΑΡΑΡΤΗΜΑ 2 : Αποσπάσματα λογαριασμών διαχείρισης στις 31.12.2001

ΕΝΟΠΟΙΗΜΕΝΟΙ ΛΟΓΑΡΙΑΣΜΟΙ ΕΤΑ ΣΤΙΣ 31.12.2001

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΑΝΑΦΟΡΑ ΣΕ ΓΡΑΦΗΚΟ>

Ενοποιημένοι λογαριασμοί ΕΤΑ στις 31.12.2001 (Φύση της ενίσχυσης)

σε χιλιάδες ευρώ

>ΘΕΣΗ ΠIΝΑΚΑ>